Уладзімір Вазаў

Уладзімір Вазаў () — балгарскі ваенны дзеяч, кмет (мэр) горада Сафія з 1926 па 1932.

 Біяграфія 
Нарадзіўся ў сям’і купца. З 1888 года служыў у 5-м артылерыйскім палку ў Шумны, з 1891 — ад’ютант у 2-м артылерыйскім палку, у 1893 годзе ўваходзіў у склад камісіі па прыёме новай артылерыйскай матэрыяльнай часткі. З 1893 года — камандзір батарэі ў 5-м артылерыйскім палку, з 1896 года — на той жа пасадзе ў 4-м артылерыйскім палку ў Сафіі. У 1912—1913 гадах — камандзір 4-га хуткастрэльнага артылерыйскага палка ў складзе 1-й Сафійскай дывізіі. У Першую сусветную — кіраўнік балгарскімі сіламі ў Сербіі. Яго падраздзяленні змагаліся на Балканскім фронце. З 7 красавіка 1926 па 14 сакавіка 1932 быў кметам (мэрам) Сафіі. У 1936 г. генерал наведаў Вялікабрытанію па запрашэнні арганізацыі Брытанскі легіён, якая з вялікай павагай паставілася да былога праціўніка, аказаўшы яму ўшанаванні. Уладзімір Вазаў памёр у 1945 годзе ў вёсцы Рыбарыца.

 Літаратура 
 Дзённік У.Вазава, 1992 год.

 Спасылкі 
 Форум Балгарскія генералы Першай сусветнай 
 Владимир Вазов, краткая биография 

Катэгорыя:Генерал-лейтэнанты (Балгарыя)
Катэгорыя:Палітыкі Балгарыі
Катэгорыя:Кметы Сафіі
Катэгорыя:Удзельнікі Першай Балканскай вайны
Катэгорыя:Удзельнікі Другой Балканскай вайны
Катэгорыя:Военачальнікі Першай сусветнай вайны (Балгарыя)